钦定古今图书集成/明伦汇编/闺媛典/第146卷 > 李寅妻朱氏
## 钦定古今图书集成/明伦汇编/闺媛典/第146卷 > 李寅妻朱氏

按《建宁县志》：朱氏，李寅妻。寅早夭，寅之兄嫂亦相继
没，俱无嗣。越三年，寅弟富又死。富止一子，杰方襁褓，
朱父母谓女曰：“而家凶祸如此，茕茕一孤侄，谁与为
倚而苦守乎？”女泣曰：“与婶共一侄，犹儿子也，何忍舍
之。”因抱杰大哭。未几，婶又亡。朱抚侄极恩勤，嫠居四
十年，郡守旌之。